Forslag til RÅDETS AFGØRELSE om den holdning som Den Europæiske Union skal indtage i Det Blandede EØS-udvalgtil ændring af bilag XXI (Statistikker) /* COM/2012/087 final - 2012/0037 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed i det indre marked skal Det Blandede EØS-udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 2. RESULTATER AF KONSEKVENSANALYSER OG HØRINGER AF INTERESSEREDE PARTER Udkastet til Det Blandede EØS-udvalgs afgørelse (vedlagt som bilag til forslaget til Rådets afgørelse) har til formål at ændre bilag XXI (Statistikker) ved at indarbejde ny EU-lovgivning på dette område. Det drejer sig om Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber, som skal indarbejdes i aftalen. Med henblik på gennemførelsen af denne retsakt foreslås visse tilpasninger: (a) Hvad angår Island skal bilag I, II og III til forordningen gennemføres inden for 2 år fra den første indberetningsfrist, så der gives mulighed for at udvikle Islands nationale miljøregnskaber yderligere. (b) Eftersom Liechtenstein allerede er undtaget fra det europæiske national- og regionalregnskabssystem i henhold til Rådets forordning (EF) nr. 2223/96[1], skal Liechtenstein også undtages fra forpligtelserne vedrørende de europæiske miljøøkonomiske regnskaber. 3. FORSLAGETS JURIDISKE INDHOLD I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til aftalen om Det Europæiske Økonomiske Samarbejdsområde fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber at kunne forelægge forslaget i Det Blandede EØS-udvalg snarest muligt. 2012/0037 (NLE) Forslag til RÅDETS AFGØRELSE om den holdning som Den Europæiske Union skal indtage i Det Blandede EØS-udvalg til ændring af bilag XXI (Statistikker) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 338, stk. 1 og artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Bilag XXI til aftalen om Det Europæiske Økonomiske Samarbejdsområde ("EØS-aftalen") indeholder særlige bestemmelser og ordninger vedrørende statistikker. (2) Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber[2] skal indarbejdes i aftalen. (3) Hvad angår Island skal bilag I, II og III til forordningen gennemføres inden for 2 år fra den første indberetningsfrist, så der gives mulighed for yderligere at udvikle Islands nationale miljøregnskaber. (4) Eftersom Liechtenstein allerede er undtaget fra det europæiske national- og regionalregnskabssystem i henhold til Rådets Forordning (EF) nr. 2223/96[3], skal Liechtenstein også undtages fra forpligtelserne vedrørende de europæiske miljøøkonomiske regnskaber — VEDTAGET DENNE AFGØRELSE: Artikel 1 Den holdning, som Den Europæiske Union skal indtage i Det Blandede EØS-udvalg til den foreslåede ændring af bilag XXI til EØS-aftalen, baseres på det udkast til Det Blandede EØS-udvalgs afgørelse, der er vedlagt nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den På Rådets vegne Formand BILAG Udkast AFGØRELSE TRUFFET AF DET BLANDEDE EØS-UDVALG Nr. af om ændring af bilag XXI (Statistikker) til EØS-aftalen DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og ud fra følgende betragtninger: (1) Bilag XXI til aftalen blev ændret ved Det Blandede EØS-udvalgs afgørelse nr. .../… af …[4]. (2) Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber[5] skal indarbejdes i aftalen — VEDTAGET FØLGENDE AFGØRELSE: Artikel 1 Følgende punkt indsættes efter punkt 27b (Kommissionens forordning (EF) nr. 1445/2005) i bilag XXI til aftalen: "27c. 32011 R 0691: Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber (EUT L 192 af 22.7.2011, s. 1). Bestemmelserne i forordningen gælder i forbindelse med denne aftale med følgende tilpasninger: a) Hvad angår Island, skal bilag I, II og III til forordningen gennemføres inden for 2 år fra den første indberetningsfrist. b) Denne forordning finder ikke anvendelse, hvad angår Liechtenstein." Artikel 2 Den islandske og den norske udgave af Europa-Parlamentets og Rådets forordning (EU) nr. 691/2010, der offentliggøres i Den Europæiske Unions Tidendes EØS-tillæg, er begge autentiske. Artikel 3 Denne afgørelse træder i kraft den […], forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1*. Artikel 4 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, […]. || På Det Blandede EØS-udvalgs vegne […] Formand || […] Sekretærer for Det Blandede EØS-udvalg [1] EFT L 310 af 30.11.1996, s. 1. [2] EUT L 192 af 22.7.2011, s. 1. [3] EFT L 310 af 30.11.1996, s. 1. [4] EUT L … [5] EUT L 192 af 22.7.2011, s. 1. * [Ingen forfatningsmæssige krav angivet.] [Forfatningsmæssige krav angivet.]